**Ministru kabineta noteikumu projekta „Grozījumi Ministru kabineta 2016. gada 12. janvāra noteikumos Nr. 26 “Gaisa telpas pārvaldības kārtība, gaisa telpas struktūra un tās mainīšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 39. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nacionālajiem bruņotajiem spēkiem un Valsts robežsardzei veicot avārijas, ugunsdzēsības un glābšanas darbus, kā arī neatliekamus ārkārtējo situāciju izraisījušo notikumu seku likvidēšanas pasākumus, šobrīd nav paredzēts mehānisms, lai īslaicīgi (uz darbu veikšanas laiku) un nekavējoties izmainīt gaisa telpas struktūru, nosakot neelastīgu bīstamo zonu, neelastīgu ierobežoto lidojumu zonu un aizliegto zonu teritorijās, kuras nepieciešams izmantot Nacionālo bruņoto spēku vai Valsts robežsardzes gaisa kuģiem.Līdz ar to ar noteikumu projektu tiek noteikts, ka virs teritorijām, kurās tiek veikti lidojumi ugunsdzēsības un glābšanas darbu, reaģēšanas un seku likvidēšanas neatliekamo pasākumu veikšanai, cilvēku un citu objektu meklēšanas un glābšanas darbu veikšanai, robežuzraudzības uzdevumu veikšanai, pretterorisma pasākumu atbalstam, militārās aizsardzības interesēs vai citu par valsts apdraudējumu atbildīgo valsts atbildīgo institūciju vajadzībām, ir atļauts izveidot tikai neelastīgu bīstamo zonu, neelastīgu ierobežoto lidojumu zonu un aizliegto zonu.Pašlaik gaisa telpas struktūras izmaiņas izdara V/A “Civilās aviācijas aģentūra” pēc savas iniciatīvas vai pēc VAS “Latvijas gaisa satiksme”, lidostas vai lidlauka ekspluatanta, Nacionālo bruņoto spēku vai cita civilā gaisa telpas lietotāja ierosinājuma, iesniedzot “Civilās aviācijas aģentūrā” iesniegumu par gaisa telpas struktūras izmaiņām.Ņemot vērā to, ka avārijas, ugunsdzēsības un glābšanas darbos, kā arī neatliekamu ārkārtējo situāciju izraisījušo notikumu seku likvidēšanas pasākumos ir nepieciešamas nekavējošas darbības, lai nodrošinātu izmaiņas gaisa telpas struktūrā un lidojumu drošību, noteikumu projekts paredz šādos gadījumos noteikt izņēmumu attiecībā uz kārtību, kādā Civilās aviācijas aģentūrai pieprasa un kārtību, kādā tā veic izmaiņas gaisa telpas struktūrā.Līdz ar to noteikumu projekts paredz noteikt, ka minētajos ārkārtas gadījumos izmaiņas gaisa telpas struktūrā veic VAS “Latvijas gaisa satiksme” pēc Nacionālo bruņoto spēku vai Valsts robežsardzes ierosinājuma. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki, Valsts robežsardze, V/A “Civilās aviācijas aģentūra”, VAS “Latvijas gaisa satiksme”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav attiecināms. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms  |
| 4. | Cita informācija | Nav. |

|  |  |
| --- | --- |
|  |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pieejams sabiedrībai Aizsardzības ministrijas mājaslapas sadaļā „Sabiedrības līdzdalība” (publicēts uz 2 nedēļām 2017.gada 1.novembrī). |
| 2. | Sabiedrības līdzdalība projekta izstrādē | Netika sniegti. |
| 3. | Sabiedrības līdzdalības rezultāti | Netika sniegti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki ne vēlāk kā 6 mēnešu laikā grozījumu spēkā stāšanās, izstrādās un noslēgs sadarbības procedūru ar Valsts robežsardzi (Aviācijas meklēšanas un glābšanas koordinācijas centrs) par to, kā gadījumos, kad Nacionālo bruņoto spēku helikopteri veic SAR operācijas uz sauszemes vai jūrā, MEDVAC operācijas, pazudušu personu meklēšanas operācijas, ugunsdzēšanas operācijas, avārijas seku monitoringa operācijas, sniedz atbalstu robežuzraudzības uzdevumu veikšanai jūrā operācijas, pretterorisma pasākumu atbalsta operācijas, sabiedriskās kārtības un drošības pasākumu atbalstošas operācijas, valsts aizsardzības un normatīvos aktos noteiktās operācijas, tiek (saskaņā ar 1944.gada 7.decembra Konvencijas par starptautisko civilo aviāciju (ICAO) 10. un 12. pielikumu un Starptautiskās aviācijas un jūras meklēšanas un glābšanas rokasgrāmatas (IAMSAR) vadlīnijas (ICAO DOC.9731/AN/958 IMASAR MANUAL)) ierobežota šim operācijām nepieciešamā gaisa telpa citiem gaisa telpas lietotājiem (bezpilota gaisa kuģiem, vieglai aviācijai utt).Saskaņā ar likumu “Par aviāciju” 61.pantu Koordinācijas centrs darbojas saskaņā ar Valsts robežsardzes apstiprināto Koordinācijas centra nolikumu un operatīvās rīcības plānu, kā arī ievērojot Civilās aviācijas aģentūras norādījumus. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks veikta esošo resursu ietvaros. |
| 3. | Cita informācija | Nav |

Anotācijas III, IV, V sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

24.10.2017.

H. Rozēns

Heinrihs.rozens@mod.gov.lv, 67335072